darredondort/decidim-barcelona-proposals-embeddings-768d huggingface dataset:
1.Tal i com estableix la Llei 17/2015, del 21 de juliol,
d’igualtat efectiva de dones i homes, la representació i la
participació paritària de dones i homes en tots els àmbits de
presa de decisions és un requisit necessari per a assolir una
societat realment democràtica. A tals efectes, l’Ajuntament de
Barcelona ha de prendre les mesures que calguin i adoptar les
estratègies apropiades per a garantir-ho.

2. A efectes del present Reglament, i d’acord amb la normativa
vigent, s’entén com a composició paritària aquella situació que
garanteix una presencia de dones i homes segons la qual cap sexe
supera el 60% del conjunt de persones a què es refereix ni és
inferior al 40%, i que ha de tendir a assolir el 50% de persones
de cada sexe.

3. La representació o composició paritària ha d’afectar a la
composició de les Comissions, càrrecs de lliure nomenament
(inclosos càrrecs gerencials), al personal eventual (especialment
assessors/es i comissionats/des), la composició de tot tipus de
jurats de selecció i atorgament de premis i distincions, consells
i òrgans de participació.

4. La representació o composició paritària s’ha de garantir en
tots òrgans en què la designació de les persones membres sigui
directa.

5. Excepcionalment i, amb l'informe favorable de la Comissió de
Seguiment del present Reglament, es podrà justificar la no
aplicació del criteri de representació equilibrada en els
següents casos:
a) Quan existint una representació de dones superior al 60%,
aquesta es consideri concordant a l'objectiu de corregir la
històrica situació de desigualtat que han sofert les dones
derivada de la seva infra-representació en els àmbits de presa de
decisions.
b) Quan es tracti d'òrgans en els quals la designació de les
persones integrants sigui indirecta o es faci en funció del
càrrec i/o quan aquesta designació sigui realitzada per diverses
institucions o organitzacions. En aquest cas, el criteri de
representació equilibrada s'intentarà aplicar en la mesura del
possible.

6. Totes les excepcions a aquest mandat, s’han de justificar de
manera objectiva i raonable davant la Comissió de Seguiment del
Reglament, la qual valorarà aquestes excepcionalitats i les farà
públiques.
1. L’Ajuntament de Barcelona ha de vetllar per la igualtat i el
desenvolupament d’estratègies i actuacions que tinguin la
finalitat d’aconseguir una igualtat real i efectiva entre dones i
homes i entre totes les dones, evitant situacions de desigualtat
i violències des d’una perspectiva interseccional.

2. L’Ajuntament de Barcelona ha de comptar amb un òrgan
responsable de gestionar una xarxa de serveis i recursos
d’informació, assessorament, formació i atenció per a les dones.
Així mateix, aquest òrgan ha de tenir com a finalitat la
sensibilització en matèria de gènere, la promoció personal i
social de les dones i la lluita contra qualsevol discriminació i
violència masclista. Finalment, aquest òrgan ha de comptar amb el
personal i recursos necessaris per al bon desenvolupament de
les funcions que estableix el present Reglament.
En compliment del que disposa l’article 6 d) de la Llei 17/2015,
de 21 de juliol, d’igualtat efectiva de dones i homes,
l’Ajuntament de Barcelona ha de crear i adequar els mecanismes
necessaris per a integrar la perspectiva de gènere en llurs
actuacions polítiques. Atenent aquest mandat, l’Ajuntament de
Barcelona ha de comptar amb un òrgan responsable de l’aplicació
de la Transversalitat de la perspectiva de gènere, amb el
personal i els recursos necessaris per al bon desenvolupament de
la seva missió, amb la responsabilitat executiva i tècnica
d’impulsar aquesta estratègia al conjunt de l'Ajuntament, tant en
l’àmbit de la ciutat com del districte, en coordinació amb
l’òrgan responsable de la promoció de la defensa dels drets de
les dones i de les persones LGTBI i sota la direcció política del
càrrec electe que tingui encomanades les funcions en matèria de
polítiques de gènere.
1. Totes les àrees i districtes, així com els organismes
autònoms, les empreses públiques, i la resta d’entitats
vinculades o dependents de l’Ajuntament de Barcelona han de
comptar amb personal referent i professional en matèria de
polítiques públiques d’igualtat de gènere encarregat de garantir
l’aplicació de la transversalitat de gènere.

2. Aquest personal referent ha de disposar de capacitació i
formació en igualtat de gènere i haurà d’implantar les mesures
d’igualtat en les tasques de l’Administració, participant
especialment en la diagnosi, l’aplicació, l’avaluació i el
seguiment de totes les polítiques públiques sectorials i
territorials, i de manera rellevant, en les polítiques i els
projectes específics que s’orientin a l’assoliment de la
igualtat.
1. L’Ajuntament de Barcelona ha de vetllar per la igualtat
d’oportunitats entre dones i homes en totes les polítiques de
personal que afectin als i les empleats/es municipals. Igualment
ha de potenciar les actuacions i l’efectiva adopció de les
mesures acordades pels òrgans paritaris, administració i
sindicats legitimats, dins el desenvolupament dels plans
d’igualtat d’oportunitats entre homes i dones i amb aquesta
finalitat ha de comptar amb un òrgan responsable que impulsi la
política d’igualtat entre dones i homes de recursos humans.
Aquest òrgan ha de comptar amb el personal i les recursos
necessaris per al bon desenvolupament de la seva missió.
1. L’Ajuntament de Barcelona ha de vetllar per una organització
econòmica més justa i sostenible entre dones i homes, atenent als
usos del temps, al dret a cuidar i ser cuidat/da, i al foment
d’una ocupació de qualitat sense desigualtats de gènere. Aquest
òrgan ha de comptar amb el personal i recursos necessaris per al
bon desenvolupament de les seves funcions.
L’Ajuntament ha d’actuar, en execució de les polítiques
municipals de gènere i d’acord amb les seves competències, en els
següents àmbits:
•  Serveis d’atenció integral per a les dones en situació de
violència masclista  (serveis d’informació i atenció a les dones;
serveis d’atenció i acolliment d’urgència; serveis residencials
d’acolliment i recuperació; i altres serveis que considerin
necessaris el govern municipal), i també servei d’atenció a homes
per la promoció de relacions no violentes.
• Serveis d’informació, atenció i assessorament per a dones sobre
igualtat i no discriminació en l’àmbit laboral, associatiu,
cultural i educatiu.
•  Servei d’orientació i informació sobre cures a la ciutat.
•  Servei d’assessorament per a les empreses, entitats i
organitzacions per la incorporació de la perspectiva de gènere.
• Servei d’informació, assessorament i atenció per a persones que
exerceixen la prostitució
• Servei per a víctimes de tràfic
• Serveis de formació en feminisme i en perspectiva de gènere.
• Serveis de prevenció i atenció en matèria de diversitat sexual
i de gènere.
• Servei de promoció, formació, i d’inserció laboral per a dones.
L’Ajuntament de Barcelona incrementarà progressivament, -fins
assolir un import mínim de l’1% del total del pressupost general
consolidat-, el pressupost destinat a l’exercici de les funcions
i a l’execució de les mesures previstes en aquest Reglament, així
com a l’impuls de les polítiques de gènere en general.
Per garantir el compliment efectiu d’aquesta norma l’Ajuntament
ha de garantir la formació amb caràcter obligatori, del conjunt
de l’ajuntament, en matèria d’aquest reglament.
L’Ajuntament de Barcelona ha d’iniciar el procés d’incorporació
de la perspectiva de gènere en les seves actuacions i polítiques
a partir de l’entrada en vigor d’aquest Reglament i consignarà i
especificarà anualment en els pressupostos els recursos econòmics
destinats a l'exercici de les funcions i a l'execució d’aquest
Reglament. A aquests efectes, es faculta la Comissió de Govern
per tal de dictar les normes que siguin procedents per al
desenvolupament i execució de les previsions que conté el present
Reglament, tot allò sense perjudici de les delegacions que hi
pugui fer. L’aprovació de les referides normes s’ha de produir un
cop transcorregut el corresponent període d’informació pública.
Aquest Reglament entrarà en vigor un cop transcorreguts quinze
dies hàbils a partir de l’endemà de la publicació del seu text
íntegre al Butlletí Oficial de la Província de Barcelona.
Des de l’Associació de veïns i veïnes La Clota proposen fer
l’edifici de l’àmbit A1 (Torre), el més baix possible. L’edifici
s’ha de situar de manera que es conformi una illa tancada en
relació amb els edificis de l’Avinguda del Marquès de
Castellbell.
Reduir l’alçada de l’edifici de l’àmbit A1 (Torre), tot allunyant
el cos més alt de les edificacions existents a l’Av. Marquès de
Castellbell.
Determinar a la MpPGM18 els paràmetres urbanístics de l’edifici
de l'àmbit A1 (Torre) -alineació, sostre, alçada màxima
reguladora, etc..- i fixar una figura de planejament derivat per
al seu posterior desenvolupament.
Ressituar els Horts La Clota a un altre lloc ja que es tracta
d’una activitat a precari
Traslladar els Horts La Clota al futur Parc de La Clota, i fer-ho
constar (o no) a la MpPGM 2018.
Buscar la permeabilitat des de l’Avinguda de l’Estatut cap al
Parc de la Clota, buscant la major amplitud possible entre
l’edificació existent i la de l’àmbit A1.
Ubicar l‘equipament previst a l'àmbit A2 al lloc on està prevista
l'edifici de l'àmbit A1 (Torre) amb accés directe des de
l’Avinguda de l’Estatut.
Estudiar l’estat actual de la sínia per valorar la idoneïtat del
seu manteniment, o no -es creu que només hi ha el mur- i la
possibilitat d’integració al futur equipament previst a l'àmbit
A2.
No traslladar a l’àmbit A1 sostre de l’àmbit B, és a dir,
mantenir a l’àmbit B 10.137 m2st  vigents
Fer un dels accessos al Parc de la Clota des de l’Av. del Marquès
de Castellbell (seguint la traça de l’antic Camí de Sant Genís a
Horta)  i l’accés a l’equipament previst a l'àmbit A2 des d’Av.
de l’Estatut.
Posar serveis i comerç al frontal de l’equipament previst a
l'àmbit A2.
Reduir alçada de l’equipament previst a l'àmbit A2 en direcció a
les edificacions de Clota Conservació.
La proposta de vial situat entre l'edifici construït amb façana a
avinguda de l'Estatut i el nou bloc d'edificis significa la
desaparició pràcticament completa d'un eix verd contemplat al
planejament de 2008 que connectava la futura "agora" situada en
front de l'edifici singular de 12 plantes. Aquest vial no és
necessari, i en canvi s'hauria de contemplar la construcció del
vial que dona continuïtat al c. Jorge Manrique.
Les propostes fetes contemplen eliminar el vial que connecta el
c. Jorge Manrique amb el barri de La Clota. La seva eliminació no
és jutificable des de la pròpia articulació del Parc: Un vial
d'una amplada limitada (menor que l'actual secció de Jorge
Manrique) ha de permetre diferenciar la part edificada respecte
del Parc, altrament queda desdibuixat. Hauria de ser un passeig
cívic.
Increment d’amplades en les voreres on s’incorporen els elements
mecànics, en compliment de les normatives d’accessibilitat
actuals.
Implantació d’escales mecàniques, tram Àngel Marquès – Clara
Ayats. Possibilitat d’incorporar rampes mecàniques de manera
alternada.
Implantació d’escales mecàniques, tram Àngel Marquès – Escultura.
La meva candidatura pretén portar les propostes de les famílies
de les escoles bressol municipals en una clau de millora de
l'etapa educativa de 0-3 i de la transició a l'etapa
d'escolarització a I3. Formo part de la plataforma per la
garantia d'una escola pública, propera i de proximitat.

També col·laboro amb Dignitat pel 0-3, espai de treballadores i
famílies, en la defensa del benestar de la primera infància,
suficiència de places públiques i condicions de treball del
personal educatiu.
Laura Gallego Estrada, estudiant de 1r de Batxillerat a l'escola
La Salle Horta, des de I3. Porto tota la vida al col.legi i és un
honor per mi representar al sector d'estudiants.

Amb aquesta candidatura al Consell Escolar de Districte d'Horta-
Guinardó vull ajudar a tots els meus companys amb tot el calgui
per representar la meva escola.
Em presento per ajudar com a representant de AMPA a ajudar en tot
allò que pugui per construir entre tots escoles encara de més
qualitat.
Em presento com a candidata al Consell Escolar del Districte.
Crec fermament en la responsabilitat compartida de tota la
comunitat educativa en el desenvolupament dels nostres fills i
filles. La implicació de tots és clau, treballant junts
per assegurar un entorn d'aprenentatge ric, segur i adient a
l'època en què vivim plena de reptes.
Dissenyar camins escolars segurs pels infants dels barris,
implicant als diferents agents educatius del territori
Reforçar una comunicació fluïda entre Serveis Socials - escola -
Salut, per tal de donar una atenció i un acompanyament integrals
als infants i adolescents, així com a les seves famílies
Impulsar més accions de promoció de la salut des dels diferents
agents educatius, amb una visió proactiva per generar hàbits
saludables i de prevenció cap a les conductes no saludables
Implicar els negocis dels barris per oferir formació i feina als
adolescents que abandonen l'escola, per tal de donar continuïtat
al seu procés personal  dins el món formatiu i laboral, i que
aquests adolescents, en un futur puguin tenir l'oportunitat de
reincporporar-se als estudis d'educació formal, si així ho
desitgessin
Crear camps de treball pels adolescents que abandonen l'escola,
per tal que puguin probar diferents feines, adquirir experiència
i mantenir-se actius, per una futura inserció laboral
Oferir tastets d'oficis per adolescents i joves per poder prendre
decisions de quin camí formatiu escollir, en base a
l'experiència.
Oferir formació a les entitats dels barris en inclusió i acollida
a tot tipus de diversitat, per tal que puguin donar respostes
inclusives davant la realitat de l'entorn
Crear i mantenir una plataforma on line que inclogui tots els
recursos, agents, serveis socioeducatius dels barris
Fer parcs i espais d'oci dirigits a adolescents en l'exterior,
donant resposta a les seves necessitats i demandes d'oci
Repensar i actualitzar els Projectes Educatius de Centre de les
escoles de manera participada amb la comunitat educativa dels
barris
Donar un paper més actiu a les famílies dins els centres de
secundària, per tal que tingui una implicació i presència real en
els instituts
Oferir formació en eines i mecanismes de participació per les
famílies
Formar a l'equip docent de les escoles en un model d'educació més
transformadora per donar resposta a les necessitats i demandes de
la societat actual i les noves generacions
Ampliar la xarxa de patis oberts de la zona nord de Gràcia per
tal que esdevinguin espais públics de joc per a infants, joves i
famílies.
Fer un mapa de recursos socioeduatius del territori i mantenir-lo
actualitzat
Impulsar i reforçar projectes de lleure educatiu de base
comunitària (esplais i caus),  per donar resposta a les
necessitats educatives dels infants i joves de Gràcia.  Crear
les condicions necessàries per fer créixer o néixer esplais i
caus ( suport econòmic, suport locals,etc), col·laborant amb la
xarxa i la comunitat i treballant amb el territori i des
d’aquest.
Coordinar els diferents serveis educatius del barri per assegurar
l'aprenentage de la llengua anglesa a tots els infants dels
barris
Crear espais de debat i diàleg entre famílies i equip docent de
les escoles per tractar els conflictes i trobar respostes de
manera participada
Destinar més recursos humans i econòmics per l'acollida d'alumnes
nouvinguts a les escoles i instituts
Fer processos participatius amb l'alumnat de les escoles per
dissenyar accions de millora de l'educació dels propis centres
Crear un Casal d'adolescents als barris per la franja d'edat
12-16, per oferir un acompanyament i una oferta de lleure
apropiada a les seves necessitats d'adolescents
Organitzar trobades períodiques de direccions des de l'Escola
Bressol fins a Secundària, en horari laboral, per tal de poder
compartir vivències i maneres de fer a nivell de projecte comú i
de territori
Fer partícips els centres educatius de les partides
pressupostàries. Que els usuaris finals puguin participar en el
repartiment dels recursos i fer mapa de necessitats i millores de
cada centre.
Fomentar una línia de beques per activitats extraescolars, des
dels barris o districte, donant una resposta directa i propera a
unes necessitats que no s'estan cubrint des dels òrgans
competents
Incorporar més formació en clau de gènere i sexualitat en els
diferents espais socioeducatius
Des de l’àmbit de salut es considera que caldria desenvolupar un
pla de salut comunitària
Cal un equip de coordinació que ajudi a traçar línies i protocols
de comunicació per tal que els agents educatius treballin en
xarxa, que s’analitzin les incidències i conflictes des d’una
visió general i des de diferents àmbits.
Les biblioteques reclamen ser espais de formació contínua.
Treballem alguns coneixements que poden ser útils al llarg de la
vida: alfabetització digital, aprenentatge d'idiomes,
alfabetització informacional i de medis, formació econòmica.
És bàsic acostar-se a la formació d'adults a través de la
transversalitat amb agents educatius del territori.
Els ciutadans han de saber identificar que les biblioteques estan
en el territori per recolzar el seu aprenentatge continu.
Incloure en els plecs per les licitacions de diferents projectes
que s’impulsen des de l’Administració, així com en l’adjudicació
de subvencions, ponderar més el treball en xarxa i la perspectiva
comunitària com a imprescindibles de la tasca professional i
fer-ne un seguiment del compliment d’aquesta responsabilitat
durant la durada del contracte o temps posterior a la subvenció.
Dins de l'àmbit de visualitzar i coordinar els agents i serveis
educatius existents al territori, es proposa utilitzar el blog
del barri com a eina de difusió d'activitats i experiències tants
dels serveis educatius com del veïnat en general.
Es tracta d'obrir un espai on el veïnat es pugui adscriure en
funció de la seva expertesa professional o de la seva afició
preferida. L'objectiu, a més de compartir coneixements, és oferir
activitats d'aprenentatge als infants, adolescents i joves. Per
exemple, si sóc aficionat ala música, toco un instrument, tinc
discografia i informació, la puc posar al serveis dels
professionals de l'educació tant de l'escola com del temps
lliure.
Dotar de recursos humans, econòmics i formatius per tal
d’impulsar el treball en xarxa d’una manera reconeguda i
eficient, com una de les tasques prioritàries dels tècnics i
tèquines del Districte; i no pas com una tasca voluntària o
secundària.
Oferir formacions transversals, un cop a l’any com a mínim, en
matèries de treball en xarxa, intervenció comunitària i
participació democràtica, destinades a tots els agents educatius
el territori.
Impulsar des de l’Ajuntament 2 o 3 projectes anuals que impliquin
a diferents serveis i sectors educatius amb objectius comuns i
transversals.
Realitzar jornades anuals amb tots els agents educatius dels
barris per a exposar els diferents projectes i debatre les noves
necessitats.
Programar reunions periòdiques bimensuals de tots els agents
educatius del territori per realitzar de manera conjunta tasques
de diagnosi, pla de treball conjunt i accions en la mateixa línia
educativa a nivell de barri. Així com per compartir les
activitats que s’estan fent i optimitzar els recursos.
Crear i compartir un llistat per conèixer com contactar amb els
diferents recursos educatius.
Potenciar la comunicació tant interna entre un mateix servei o
entre diferents serveis, com externa amb la ciutadania,
mitjançant les TIC i les xarxes socials més actuals. El WhatsApp
com a eina de comunicació i coordinació és molt potent, però cal
que tots els serveis / entitats tinguin com a mínim un dispositiu
mòbil laboral a disposició d’aquestes tasques. Facebook i
Instagram també són dues xarxes que arriben a molta població.
Crear un APP d’activitats dels barris, amb una dotació de
recursos humans per a que gestionin l’aplicació. Hauria de ser
una eina que facilités l’accés a tota la població que tingui
smartphone a conèixer les activitats que hi ha en el territori,
amb un calendari actualitzat. Es podrien incorporar filtres com
àmbit de les activitats (educació, cultural, infants, joves,
adults...)
En el PEB, vincular una línia de treball a aquest projecte
definit com un programa més global i amb entitat pròpia.
Fomentar els projectes culturals dels barris més enllà de la
Festa Major, aprofitant la cultura popular i destinant recursos
per la seva promoció.
Fomentar la cultura de la participació als centres educatius des
d’una vessant pràctica.
Treballar en un projecte que defineixi i acompanyi els
aprenentatges per a l’impuls de la qualitat democràtica  dels
processos participatius
Per tal que les persones que accedeixen a diferents serveis i
activitats es comprometin sense haver de pagar per aquests
serveis, oferir fer un retorn social a canvi. Promoure en aquest
sentit projectes transversals i comunitaris, per exemple
relacionar la millora del benestar i salut amb l’assistència a
activitats esportives gratuïtes.
Relacionar i implicar la població jove en la preservació de la
memòria i el patrimoni històrics, tant de zones verdes i natura,
com d’edificis històrics dels barris, etc.
Acompanyar els processos participatius de campanyes de
comunicació efectives i eficients, mitjançant: xarxes socials i
TIC, llistes de distribució mitjançant WhatsApp, i figura d’un
professional periodista i expert en comunicació per a que la
informació i les oportunitats de participar arribin a tots els
col·lectius mitjançant els canals més adequats.
Conèixer amb dades segmentades per barris quin és l’abast de
l’abandonament escolar prematur, així com el perfil dels i les
joves que es troben en aquesta situació per poder donar una
resposta a les necessitats específiques.
Incrementar els recursos el Servei d’Orientació Pla Jove a nivell
de Districte i dels barris en els que sigui més elevat
l’abandonament escolar prematur. Així com d’altres recursos
d’Orientació (Campanya Informa’t).
Orientació als Espais Joves amb punts específics per treballar
l’abandonament escolar prematur.
Donar a conèixer als centres la nova Escola Municipal de Segones
Oportunitats de Barcelona.
Potenciar la creació d’una antena de l’Escola d’Adults de Sarrià
Sant Gervasi a Vallcarca – Els penitents i El Coll.
Oferir graus de formació professional i PQPI als barris de
Vallcarca – Els Penitents i El Coll.
Fomentar sessions de treball conjuntes entre l’equip docent de
les diverses etapes de l’educació reglada: educació infantil i
primer i segon cicle de primària, educació primària i educació
secundària per tal de garantir unes òptimes transicions
educatives.
Protocol·litzar i realitzar sessions informatives a les escoles
de primària sobre els Instituts adscrits, amb la participació de
les AFAs dels Instituts.
Garantir un bon servei d’orientació acadèmica dins dels instituts
i els equipaments juvenils, que inclogui la coordinació i
coneixements dels diferents recursos del districte.
Promoure suport a les famílies dels i les joves de 2n, 3r i 4t de
l’ESO. Potenciar les AFAs de secundària com a espai de suport,
així com les Escoles de Pares/Famílies.
Desenvolupar mecanismes de coordinació entre els centres
educatius d’ESO i els Cicles Formatius, amb la finalitat de donar
a conèixer a l’alumnat l’oferta de formació existent més propera.
Establir protocols específics des del CAP per prescriure
l’assistència a xerrades i activitats relacionades amb les
transicions formatives.
Fer un decàleg de mesures, destinat als comerços, per combatre el
sexisme en els productes que venen i com es presenten, així en
com s’organitzen i la publicitat que en fan. Construir un adhesiu
de “Comerç no sexista” o “Comerç feminista” que es guanyin
aquells comerços que acceptin i segueixin les recomanacions del
decàleg; de manera que es visualitzarà de cara a la ciutadania i
als consumidors quin caràcter té el comerç
Crear una xarxa de suport a les noies i dones en situacions
d’inseguretat al carrer, creada per comerços, entitats,
habitatges i altres punts de confiança on les noies i dones
puguin acudir en cas de necessitat o de sentiment d’inseguretat.
Tots els punts que pertanyin a aquesta xarxa hauran d’estar
senyalitzats degudament amb un distintiu de la xarxa. I s’haurà
d’acompanyar d’una bona difusió per a que totes puguin conèixer
la xarxa i com utilitzar-la
Impulsar projectes comunitaris que visualitzin el paper
imprescindible de la dona en la història de la humanitat,
aprofitant el valor educatiu que pot tenir per infants i
adolescents i d’aquesta manera puguin tenir referents de dones
com a model. Es valora molt positivament l’exposició “Dones de
pes” que es va fer al CC El Coll – La Bruguera, un homenatge a
les dones pioneres de la història i dels barris
Que els espais diàfans del territori no condicionin el joc dels
infants i adolescents, amb pistes de futbol o bàsquet pintades al
terra. Que siguin espais inclusius per tot tipus de jocs
Aprofitar el Parc de la Creueta com un espai de joc amb elements
naturals i inclusius, que fomentin el moviment lliure i
l’activitat física no estereotipada, de manera que ocupin espais
entremitjos del parc i aquest no tendeixi a convertir-se en camp
de futbol
Oferir formació en clau de gènere i educació amb perspectiva
feminista a tots els professionals de l’àmbit educatiu:
professorat, monitoratge, entitats, tècniques comunitàries, etc.
Cal que es fomenti i prioritzi aquesta matèria per oferir
formació al llarg de la vida als professionals i que aquests es
puguin actualitzar i reciclar en funció de les necessitats
socials actuals
Revisar l’oferta de les extraescolars amb perspectiva inclusiva i
no sexista, i potenciar aquelles que acullen diversitat de
persones com teatre musical, circ...
Destinar els recursos necessaris per tal que tots els infants
puguin accedir a extraescolars i altres activitats educatives del
fora-escola. Es poden incorporar les figures de vetllador/a o de
monitor/a de suport mitjançant el pagament subvencionat per
l’Administració; o a través d’una xarxa de persones voluntàries
que puguin oferir el recolzament necessari a alguns infants amb
NEE
Incorporar altres llengües en la comunicació escrita de cartells
i notes informatives per donar resposta a la diversitat cultural
present als barris, i que aquestes informacions puguin arribar a
tothom sense obstacles idiomàtics
Donar prioritat a la transformació dels barris en direcció al
feminisme i la coeducació, destinant recursos econòmics per al
desenvolupament de diverses accions necessàries
Repensar el projecte de Patis Oberts per tal que no tendeixin a
ser pistes de futbol o basquetbol; i que la resta de jocs i
esports també tinguin cabuda. Mitjançant limitació horària pels
jocs de pilota i/o limitació d’espai; i fomentant altres jocs més
col·laboratius
Aprofitar la Xarxa d’Escoles i Instituts per la Igualtat i la No
Discriminació per promoure la formació en aquesta matèria, cap a
l’alumnat, les seves famílies i el professorat dels centre
educatius
Promoure la revisió dels llibres de les biblioteques de les
escoles amb una mirada feminista; retirant aquells que siguin
sexistes i difonguin imatges estereotipades segons gènere en
l’etapa d’educació infantil; i en les següents etapes preservar
aquests llibres com a material per analitzar de manera crítica i
identificant allò que pugui esdevenir sexista i discriminatori
Promoure els patis inclusius a les escoles, on es fomentin altres
jocs, limitant l’espai de pilota i evitant els jocs sexistes i
l’ocupació de l’espai desigual
Fer un procés participatiu per decidir on s’ubicarà el nou
Institut. Els infants volen un nou Institut, però no destruint el
parc i volen poder formar part de la decisió d’on s’ubicarà
Fer més sessions participatives amb infants, promovent el debat i
el treball col·laboratiu
Tenir més en compte la visió i les opinions dels infants a l’hora
de prendre decisions que els afectaran directament. Poden aportar
de primera mà el seu coneixement i les seves necessitats. P.e. si
es vol fer un parc per infants al barri, fer un procés
participatiu per a que siguin ells i elles qui opinin i
decideixin com el volen
Impulsar processos participatius a partir de necessitats
expressades pels infants, utilitzant p.e. la recollida de
signatures d’infants per poder traslladar a l’òrgan competent el
recolzament que té una idea
Aprofitar festes internacionals i dies importants per celebrar i
manifestar idees de manera participada i comunitària
Visites d’estudiants de secundària a les escoles primària, per
explicar com són els instituts i donar consells des d’una visió
molt propera
Creació de més instituts per la zona donant continuïtat des de
l’escola primària i així evitar la ruptura del grup d’iguals
Visites dels estudiants de 5è i 6è de primària als instituts de
la zona, per poder conèixer els espais, les maneres
d’organitzar-se i la resta d’alumnat
Organitzar excursions / colònies / acampades en períodes
vacacionals, així es reforça el vincle entre el grup d’iguals i
augmenta la seguretat i la confiança en la transició primària -
secundària
Promoure un projecte de Camins Escolars enfocat als Instituts i
vinculats al projecte que ja existeix amb escoles. Moltes vegades
els infants comencen a anar sols pel carrer en el camí de casa a
l’institut i conèixer els camins i poder fer-los en grup els
aporta seguretat
Més professionals per acompanyar infants amb discapacitats o
nouvinguts a l’escola ordinària, i no fer aules o escoles
específiques per ells, evitant que se sentin exclosos
Promoure l’aprenentatge de més diversitat d’idiomes, de manera
que quan hi hagi una persona nouvinguda, puguem trobar algun
idioma per comunicar-nos i només l’anglès
Fer servir dibuixos per facilitar la comunicació amb algunes
persones amb discapacitat o persones que encara no parlen el
nostre idioma, sobretot en espais necessaris com el CAP,
l’escola, els comerços...
Fomentar que les escoles siguin inclusives per a tots els infants
amb discapacitats, fent petits canvis i millores de l’espai i les
metodologies per a que no hagin de ser exclosos en altres centre
especials. També adaptar aquells accessos que sigui necessari per
a que persones amb mobilitat reduïda puguin accedir sense
dificultats
Fer més equipaments esportius als barris que donin resposta a les
demandes d’infants i adolescents, i puguin accedir a pistes de
patinatge, futbol i basquetbol, piscina...
Instituts als barris per als adolescents dels barris, però no en
detriment dels parcs existents, sinó en descampats que actualment
estan buits
Construir més parcs a la zona, destinats a infants grans i
adolescents, amb materials com tirolina i fent-los participar en
el seu disseny
Escoles d’art i música per a tota la ciutadania i garantint
l’accés a tothom que ho desitgi
Vincular l’aprenentatge en valors, com compartir, respectar,
relacionar-te, que es fa a l’escola amb el que es fa en el lleure
(esplai i cau)
Organitzar excursions en horari escolar a altres espais del barri
on també s’aprèn
Vincular l’educació en l’esport de les escoles amb les activitats
esportives del fora-escola, com piscina, trapezi, teles, arts
marcials, patinatge, etc.
Vincular l’aprenentatge d’idiomes estrangers de l’escola amb
altres entitats i activitats del barri, de manera que
l’aprenentatge sigui més significatiu i més present a la vida
quotidiana
Potenciar l’ús dels ordinadors als centres educatius, així no es
gasta tant de paper i es contamina ments el medi ambient, o el
paper que es faci servir que sigui reciclat. També en quan al
transport, per arribar a l’escola proposar un autobús escolar que
faci una ruta passant per les cases i arribi a l’escola
Introduir l’aprenentatge d’altres coneixements necessaris per a
la vida a les escoles. P.e. cuina, dinàmiques de grup...
Utilitzar metodologies més dinàmiques i pràctiques per afavorir
la motivació de l’alumnat. P.e. experiments per aprendre ciència,
aprendre a través de jocs...
Destinar més recursos econòmics i materials per a que les escoles
siguin més innovadores
Oferir més diversitat d’idiomes a les escoles, de manera que
infants puguin aprendre i tenir contacte amb altres idiomes que
puguin escollir com a optativa i que es puguin cursar
assignatures en diferents idiomes (no només en català i
castellà). La diversificació dels idiomes presents a les escoles
també pot ajudar a una millor acollida a l’alumnat nouvingut
Oferir més diversitat d’esports i destinar més espais de l’horari
acadèmic al moviment físic i activitats a l’exterior, aprofitar
els patis per aprendre i poder experimentar amb diferents esports
del món
Més excursions i sortides relacionades amb els aprenentatges que
es fan a l’aula, així aquests aprenentatges són més significatius
i els infants coneixen el seu entorn, sortint de la rutina i
fomentant la motivació per aprendre
Potenciar la participació en el territori dels adolescents, de
manera que puguin ser escoltat, participar en la presa de
decisions que els afecten i sentir-se més vinculats al barri
Pràctiques laborals per adolescents menors de 16 anys que han
abandonat l’institut, per tal que puguin formar-se
professionalment, i reenganxar-se a la formació acadèmica més
endavant, guanyar autoestima i no desvincular-se de les
responsabilitats
Assessorament als adolescents i joves en més diversitat d’opcions
laborals, com els treballs autònoms
Promoure un projecte d’acompanyament i suport en la transició
primària – secundària; amb reforç escolar, per tal que el canvi
no sigui tan brusc i la diferència de nivell acadèmic d’una etapa
a l’altra sigui més lleugera
Potenciar les Unitats de Suport a l’Educació Especial als
instituts, de manera que tot l’alumnat tingui el suport que
necessita. Els adolescents valloren positivament el suport que fa
la USEE.
Poliesportiu municipal amb accés gratuïts pels infants i
adolescents del barri
Aplicar dinàmiques més pràctiques i aplicables a la vida
quotidiana, a les aules dels instituts
Més formació en temes que fomentin l’emancipació dels joves, tals
com lloguer, contractes laborals, etc.
Formació al professorat en metodologies innovadores, que
respectin en tot moment el ritme de l’infant o adolescent i
fomentin el seu desenvolupament personal
Acompanyament i suport al professorat d’Instituts per prevenir el
burn out i les conseqüències que pot tenir en les relacions amb
l’alumnat
Promoure l’associacionisme en els i les joves, com a eina
educativa i procés d’aprenentatge vital. Oferir formació, suport
i acompanyament als col·lectius joves que volen associar-se i
desenvolupar projectes propis
Les arts com a treball social i resposta a la desmotivació
d’aquells qui abandonen l’escola de manera prematura. P.e. el
ball. Es posa en valor la tasca d’acompanyament i vinculació a un
projecte que es fa des de Shuffle Showcase amb adolescents i
joves
Oferir altres sistemes d’avaluació alternatius a les notes
numèriques, com a mesura preventiva a l’abandonament escolar
prematur, ja que les notes generen una gran pressió sobre infants
i adolescents que en ocasions no poden suportar
Potenciar i posar en valor camins formatius paral·lels a la
formació acadèmica, a través de projectes no formals amb un gran
valor educatiu, de manera que aprendre sigui un gaudi
Promoure l’educació emocional per totes les edats, per generar un
clima més saludable a nivell social
Oferir formació en tècniques de relaxament per combatre l’estrès
i l’insomni en totes les edats. P.e.: meditació
Més formació en competències que demanda la societat i el món
laboral; com lideratge, autonomia, proactivitat, treball en
equip, superació, adaptació als canvis, habilitats socials,
xarxes socials...
Fomentar i donar suport als projectes d’emprenedoria,
especialment als joves
Més formació enfocada a l’emancipació dels joves. P.e.:
declaració de la renta, cuinar, buscar pis, economia de la
llar...
Potenciar l’educació no formal i posar en valor la qualitat
educativa de propostes d’altres disciplines i àmbits en que es
fomenta la creativitat i altres valors vitals; tals com
l’autoconeixement, l’autoestima, la superació... Es posa en valor
la feina de l’associació Shuffle Showcase, que des de l’àmbit no
formal fa una tasca educativa amb adolescents i joves i a través
d’un interès comú com el ball, es treballen diversos aspectes i
valors de la persona i del grup
Promoure l’aprendre a aprendre, oferir eines als infants i
adolescents per a que puguin ser autònoms i cercar el seu propi
coneixement sense dependre d’un adult professor, fomentant alhora
el pensament crític
Destinar més espais i temps a la filosofia com a concepte i com a
espai de debat i creació de pensament crític
Fomentar des de la infància un acompanyament educatiu a les
persones; centrat en la seva identitat, reforçant la seva
autoestima i autonomia, i promovent el seu autoconeixement.
Evitant els estereotips i que tot l’alumnat hagi de seguir el
mateix ritme i encaixar en el mateix motlle, s’ha de fomentar la
unicitat de cada persona
Fomentar la creativitat i destinar més temps i espais a les
escoles per al seu desenvolupament
Creació d’espais alternatius pel matí per joves, on indirectament
es treballi la vinculació amb els recursos formatius
Augment de formacions pràctiques per joves entre 14-16 anys:
creació de places PFI, recurs de segona oportunitat educativa...
En relació al protocol d’absentisme, potenciar i activar el
protocol de les escoles i Instituts
Co-crear un espai formatiu pels professionals de diferents
serveis, així com també fer una “escola de famílies” per
treballar aquestes temàtiques
Desenvolupar un  programa on treballar els hàbits, les rutines i
l’organització del temps dels joves desocupats (16-25)
Potenciar espais de relació que siguin una referència per als
joves. A partir d’aquesta vinculació des del no formal, orientar
i acompanyar. Es pot fer des del lleure: Ex.  Zona per realitzar
activitats de lleure saludable: pista de skate o rocòdrom. (ex:
Cornell) amb un espai polivalent amb: sofàs, ordinadors, skate,
zona graffiti, espai per cuinar: “Masterchef Vallcarca”, etc...
Fer arribar la informació dels recursos que existeixen al
territori als joves per tal de que es vinculin: Projecte de xarxa
informàtica: QR. Fer curts amb la informació per després passar
per les pantalles de CAP, Serveis Socials, Entitats...
Crear una antena del Punt d’informació Juvenil que pugui estar al
barri. Proposem L’espai Entitats de Avinguda Vallcarca
Desenvolupar amb diferents agents del barri un procés
d’acompanyament entre serveis/ entitats/ professionals i joves
que permeti potenciar al jove en els seus interessos
Potenciar a la gent jubilada, després de fer una mini-formació,
per fer de mentors. Anar a les escoles i/o Instituts per explicar
experiència formativo-laboral
Crear un espai de formació sociolaboral, d’habilitats de la vida,
cultura, tecnologia...., per edats compreses entre 30-65 anys
Creació “circuit oficis”: poder prospectar el barri i analitzar
que oficis necessita la zona. Observar els oficis existents,
valorar i fomentar la formació en el sector
Crear un punt unificador d’informació al barri, en relació a la
formació existent. Hauria de ser com un punt neuràlgic amb un
professional contractat
Creació d’un espai per poder conciliar la vida familiar i la
formació
Potenciar la cultura de l’oci saludable i formatiu amb
experiències vivencials al aire lliure:  Ex: Tai-xi, plaça
Lesseps, a la Creueta del Coll . (obert i gratuït)
Disposar d’hores de treballadors voluntaris per realitzar
formacions del seu àmbit laboral
Establir una xarxa educativa que faci el  seguiment entre les
diferents etapes formatives
Potenciar la coordinació amb els diferents serveis educatius, per
tal d’assegurar un acompanyament de qualitat en les transicions
formatives i laborals
Ampliar professionals per als cap de setmana, festius, tardes:
educadores, per tal de fe run acompanyament individualitzat i de
qualitat durant les transicions entre etapes formatives i
laborals
Consolidació de la Comissió d’educació d’El Coll,  garantir els
recursos humans adients per realitzar la tasca de gestió,
promoció i acompanyament a aquest espai. Incorporar a la xarxa el
futur Ateneu de Fabricació del Districte de Gràcia.
Creació d’una xarxa d’educació de Vallcarca – Els Penitents,
garantir els recursos humans adients per realitzar la tasca de
gestió, promoció i acompanyament a aquest espai. Incorporar a
aquesta xarxa els futurs equipaments de can Carol i Junyer i
canals, així com el futur Ateneu de Fabricació del Districte de
Gràcia
La xarxa ha d’estar oberta a tots els agents del barri, treballin
o no directament l’àmbit educatiu, i s’haurien d’aprofitar els
vincles generats per altres xarxes que ja funcionen al territori,
tant les que tenen un suport de l’administració pública (taula
comunitària, centre cívic, biblioteques…) com les més informals,
com la comissió de feminismes de l’AFA de l’Escola Montseny, o
d’associacions de consum ecològic.
Incorporació del recursos educatius del Coll, Vallcarca i Els
Penitens a la Comissió de Salut Comunitària
Ampliar els usos del web http://www.compartimescales.net; també a
usos que promoguin l’educació formal i no formal al llarg de
totes les etapes de la vida
Cal una figura que coordini la xarxa d’agents, encara que es
pugui distribuir el treball entre diferents comissions o grups de
treball, per tal de garantir seguiment i qualitat, com a mínim
fins que la xarxa sigui autònoma
És clau l’establiment d’un pla d’acció amb objectius i proposta
d’activitats concretes associades anuals, així com un calendari
inicial de reunions
Fer ús de les xarxes socials digitals que s’utilitzen des dels
diferents col·lectius i edats (ex. Instagram entre els/les més
joves, Facebook o Twitter entre persones adultes, WhatsApp…). Fer
ús de les xarxes socials digitals a mode de coordinació, com els
grups de WhatsApp o de Telegram, a banda del correu electrònic, i
que la comunicació hauria d’efectuar-se per diferents mitjans,
per tal d’assegurar que pugui arribar a quantes més persones
millor.
Participació de les escoles i de l’Aula ambiental Bosc Turull a
la Festa verda del Coll
Creació d’un projecte d’entorn  per tal de millorar la
biodiversitat urbana i promoure pràctiques comunitàries
relacionades amb la sostenibilitat
Aprofitament dels recursos del Parc Güell per a la promoció de
les activitats formals i no formals en matèria educativa
Continuar treballant la memòria històrica com un dret fonamental
dels veïns i veïnes dels barris del Districte de Gràcia, a través
dels programes impulsats i de nous programes
Aprofitar els recursos naturals dels parcs dels barris del Nord
(Collserola, Parc Güell, Creueta del Coll...) per donar a
conèixer la biodiversitat i riquesa ambiental d’aquests barris
És ideal poder comptar amb la implicació dels espais i serveis
per on tothom hi passa habitualment, en algun moment o durant una
temporada, com ho són els centres educatius arribant al
professorat, el CAP arribant a metges/ses, els comerços..., a
banda de centres i espais cívics, biblioteques… El component
lúdic de les activitats facilita que algunes persones hi
participin.
Formació transversal en matèria comunitària de tots els agents
educatius del Coll, Vallcarca i Els Penitents
Captar les necessitats sentides dels veïns i veïnes del
territori, per articular propostes a les seves necessitats
És important que el veïnat i les associacions implicades vegin la
necessitat de la seva vinculació i que percebin que en poden
treure un profit a nivell particular, de la pròpia entitat. Si no
és així, només acaben participant a les xarxes i a les activitats
aquelles persones que ja de per si estan sensibilitzades amb el
tema i que tenen un perfil molt concret, doncs les entitats estan
formades per persones que s’hi impliquen voluntàriament i
altruista.
Ampliar l’oferta d’espais en els equipaments dels barris, per
arribar a més població juvenil i adolescent
La vinculació dels infants a grups d’esplai i associacions de
lleure són una eina per mirar de prevenir l’abandonament prematur
escolar; tanmateix, no totes les famílies hi tenen accés per
recursos econòmics, per desinformació o per desinterès. És per
això que una via podria ser l’organització d’activitats
extraescolars gratuïtes, que puguin arribar a tot l’alumnat, des
d’on es puguin treballar també valors, referents socials…
És indispensable intensificar el treball mitjançant les
comissions d’absentisme, a les que hi participen centres
educatius, serveis socials, ajuntament…; així com formar el
professorat en termes d’absentisme i abandonament escolar
prematur. En aquest sentit, s’estan desenvolupant proves pilots
sobre educació en diferents àmbits (interculturalitat i gènere,
entre molts d’altres) per part dels equips LIC als claustres dels
centres educatius en col·laboració amb l’ajuntament.
Promoció de l’Aula Universitària de la Gent Gran del districte de
Gràcia als barris del Nord
Reforçar els diferents projectes  les Biblioteques Jaume Fuster i
Maria Antonieta Cot
Ampliar els recursos disponibles envers la promoció i difusió
cultural en els equipaments culturals de proximitat dels barris
Reconèixer noves disposicions d’espais i locals susceptibles
d’encabir nous serveis educatius
Dotar de nous usos les escoles (envers l’educació no formal,
d’adults....)
El vincle entre l’educació formal i la no formal és complicat
d’aconseguir, ja que els horaris d’un i altres agents solen no
coincidir. Tanmateix, una possible via de col·laboració pot ser
mitjançant projectes compartits (entre centres educatius i
esplais, serveis amb infants i joves…) i/o amb l’excusa de la
cessió d’espais escolars a les entitats del barri.
Crear convocatòria de premis a la innovació pedagògica per a
projectes duts a terme en els barris
És valora molt positivament el model de la Xarxa 0-3 que s’ha
desplegat al territori. Es considera que caldria treballar per a
impulsar aquesta coordinació en totes les etapes educatives,
transferint tant el model com les metodologies, adaptant-les a
les diferents realitats. S’afavoriria un abordatge integral de
les necessitats d’infants, adolescents i joves, fomentat
l’equitat i la igualtat d’oportunitats entre l’alumnat a través
d'un treball transversal vers les diferents realitats.
Desenvolupar un pla de formació pels professionals del territori
en matèria de treball comunitari vinculat a l’àmbit educatiu
Coordinar els horaris, els espais i l’oferta d’activitats del
territori, sobretot les esportives, en relació a l’horari lectiu
dels centres educatius
Potenciar actuacions des del territori i impulsades pels
diferents agents educatius en coordinació amb els centres
educatius, per donar suport al desplegament del projecte Educatiu
de Centre de les escoles dels barris
Impulsar projectes de diversificació curricular a partir de 3r
d’ESO com a estratègia d’atenció a la diversitat per prevenir
l’absentisme i l’abandonament prematur dels i les adolescents del
territori
Potenciar activitats de suport de suport a l’estudi i reforç
escolar des de l’entorn a l’alumnat dels centres escolars
Potenciar projectes d’acompanyament de l’alumnat en les
transicions educatives des d’una vessant comunitària, reforçant
el traspàs que ja es realitza entre les escoles de primària i els
centres de secundària i impulsant l’arrelament de l’alumnat al
territori
Impulsar un sistema de bonificacions d’accés a activitats
educatives del fora-escola
Promoció d’espais i projectes  TIC per reduir la bretxa digital
en relació a:
•	L'accés:  possibilitat d’accedir a la tecnologia
•	L’ús: capacitació de les persones per utilitzar les TIC’s
•	La qualitat d’ús: potencialitats TIC’s
Donar continuïtat al projecte d’Escola de Salut de Gent Gran,
oferint dos nivells: un per les persones que participen per
primera vegada; i un altre per les persones que ja han participat
altres anys, i així no repetir activitats. Es valora molt
positivament l’impacte social del projecte
Fer tallers per oferir tècniques i eines per la cura de persones
grans i/o dependents, en els aspectes més emocionals i
psicològics de la cura; i també sobre com tenir (auto)cura de les
persones que cuiden a altres
Crear una borsa i/o coordinadora de persones grans voluntàries,
per a que puguin aportar els seus sabers a la resta de ciutadania
dels barris. Oferint-les formació i acompanyament durant el
procés i fomentant que segueixin sentint-se útils socialment
Millorar la difusió del projecte d’Escola de Salut de Gent Gran,
amb la coresponsabilitat dels diferents agents i de les persones
que ja han participat, per tal que expliquin la seva positiva
experiència i el projecte arribi a més població